open-index/open-wikipedia-markdown huggingface dataset:
Aklas pasimatymas

**Aklas pasimatymas** () – 1987 m. sukurta romantinė komedija, kurioje pagrindinius vaidmenis sukūrė Bruce Willis ir Kim Basinger. Pradžioje buvo numatyta, kad jame vaidins neseniai susituokę Sean Penn bei Madonna, tačiau dėl įvairių nesutarimų jų paslaugų buvo atsisakyta.

Juostą išpeikė kritikai, tačiau ji tapo finansiškai sėkminga.

## Pagrindiniai aktoriai
: *Aktorius – vaidmuo*
*  Bruce Willis – Valteris Deivisas
* Kim Basinger – Nadia Geits
* John Larroquette – Deividas Bedfordas
* William Daniels – teisėjas Haroldas Bedfordas
* Phil Hartman – Tedas Deivisas
* George Coe – Haris
* Mark Blum – Denis 

## Turinys

Valteris Deivisas visiškai neturi laiko asmeniniam gyvenimui, todėl kai jo viršininkas liepia į kviestinę vakarienę ateiti su antrąja puse, jam padėti nusprendžia brolis Tedas, supažindindamas su savo žmonos seserimi Nadią. Valteris netrunka pamesti dėl jos galvą ir užmiršta svarbiausių brolio priesaką – neleisti Nadiai gerti alkoholio, nes tuomet ji tampa nevaldoma...
Didysis virimas

**Didysis virimas** () – 1977 m. Italijoje sukurta drama, paremta tikrais faktais apie serijinę žudikę Leonardą Cianciulli, kuri 1940-aisiais nužudė 3 moteris, o jų kūnus išvirė gamindama muilą. Filmas išskirtinis tuo, kad keletas vyrų aktorių atlieka po du vaidmenis, vienas iš kurių – moters.

## Pagrindiniai aktoriai
: *Aktorius – vaidmuo*
* Shelley Winters – Lėja
* Mario Scaccia – Rosario, Lėjos vyras
* Max von Sydow – Liza Karpi / policijos viršininkas
* Renato Pozzetto – Stela Kraus / karabinierius
* Alberto Lionello – Berta Maner / bankininkas
* Laura Antonelli – Sandra
* Rita Tushingham – Marija 
* Milena Vukotic – Tina
* Maria Monti
Moksleivė (filmas)

**Moksleivė** () – 1975 m. itališka erotinė komedija, kurioje pagrindinį vaidmenį atliko aktorė Glorija Gvida.

Vėliau buvo sukurti dar trys tęsiniai panašia tema.

## Siužetas

Loredana – daili licėjaus moksleivė, varanti iš proto savo bendramokslius bei dėstytojus. Naudodamasi savo kerais, mergina žaidžia su jais, tačiau nei vieno neprisileidžia pernelyg arti. Padėtis visiškai pasikeičia, kuomet Loredana susipažįsta su daktaru Salvi – vyresnio amžiaus, kiek senamadiškos elgsenos galantišku vyriškiu. Mergina netrunka pamesti dėl jo galvą ir padovanoti savo nekaltybę, manydama radusi tikrąją gyvenimo meilę. Ji kuria planus, kad Salvi išsiveš ją iš jų nedidelio ir pabodusio miestelio, tačiau ko verti pažadai žmogaus, atvykusio į komandiruotę, net jei jis ir prisiekia amžiną meilę?

## Pagrindiniai aktoriai
: *Aktorius – vaidmuo*
* Gloria Guida – Loredana
* Giusepe Pambieri – daktaras Marko Salvi
* Gianfranco D‘Angelo – profesorius Džanis Gvidis
* Gisella Sofio – Elvyra, Loredanos motina
* Rodolfo Bigotti – Bilis
* Alvaro Vitali – Petručis 
* Ilona Staller – Monika
* Mario Carotenuto – Loredanos tėvas

## Susiję filmai
* „Pirmūnė ir antramečiai“
* „Kaip suvilioti mokytoją“
* „Studentė, velnias ir švęstas vanduo“
Jekyll + Hyde

**Jekyll + Hyde** – ketvirtasis studijinis amerikiečių kantri grupės „Zac Brown Band“ albumas, išleistas 2015 m. balandžio 18 d. Šiame albume grupė savo muzikoje įterpė daugiau skirtingų muzikos stilių, tokių kaip roko, gospelo ir hiphopo, elementų. Jis susilaukė vidutiniškų kritikų įvertinimų, tačiau tai nesutrukdė albumui debiutuoti pirmojoje „Billboard 200“ reitinge vietoje, taip tampant trečiuoju grupės įrašu, pasiekusiu šią viršūnę.

## Track listing

## Išnašos
Kontrabandininkas (filmas)

**Kontrabandininkas** () – 1980 m. Italijoje sukurtas kriminalinis filmas.

## Pagrindiniai aktoriai
: *Aktorius – vaidmuo*
* Fabio Testi – Luka Ajelo
* Ivana Monti – Adelė Ajelo
* Guido Alberti – donas Moronė
* Venantino Venantini – Tarantino
* Ajita Wilson – Luiza
* Saverio Marconi – Luidžis

## Turinys

Jaunasis Luka ir jo brolis vertėsi cigarečių kontrabanda ir viskas jiems sekėsi gana neblogai, kol mieste nepasirodė nauja gauja. Norėdami užsiimti narkotikų gabenimu, jie siūlo bendradarbiauti vietiniams kontrabandininkams, o šiems atsisakius, pradeda negailestingą karą. Žuvus Lukos broliui, šis nusprendžia keršyti, nenumatydamas, kad tai sukels mirtiną pavojų jo žmonai ir sūnui...
Dalai Lama V

**Ngavangas Lobsangas Gjaco** (), ***Penktasis [[dalai lama]]*** – svarbiausias religinis ir politinis Tibeto lyderis, gyvenęs 1617–1682 metais.

Po užsitęsusios pilietinių karų eros, Dalai Lama V suvienijo centrinį Tibetą. Kaip nepriklausomos valstybės vadovas, jis užmezgė diplomatinius santykius su Kinija ir susitiko su ankstyvaisiais Europos tyrinėtojais. Gjaco buvo pirmasis Dalai Lama, kuris turėjo realią (nors ir trumpalaikę) įtaką visame centriniame Tibete ir labai dažnai yra vadinamas **Didysis Penktasis**.

Jam valdant pastatyti Potalos rūmai, įsteigta Nečungo orakulo pareigybė, užmegzti tarptautiniai santykiai.
2008 m. neramumai Tibete

**2008 m. neramumai Tibete** arba taip pat žinomas kiniškas pavadinimas **3-14 riaušės** – maištų, protestų ir demonstracijų serija, kuri prasidėjo Tibeto sostinėje Lasoje ir paplito po kitas Tibeto sritis bei vienuolynus, esančius už Tibeto autonominio regiono ribų. Neramumai prasidėjo nuo Tibeto nacionalinio sukilimo dienos minėjimo, o kovo 14 d. peraugo į vienuolių protestus gatvėse, riaušes, padegimus ir žudynes. Tibetiečiai, dalyvaujantys neramumuose, daugiausia nukreipė smurtą prieš hanių ir hujų civilius gyventojus. Policija įsikišo tam, kad užstotų kelią tolesniam konflikto eskalavimui. Tuo pačiu metu, kaip atsakas į neramumus Tibete, prasidėjo protestai Šiaurės Amerikos ir Europos miestuose. 18 Kinijos ambasadų ir konsulatų buvo užpulti.

Kinijos administracijos nuomone, neramumai Tibete buvo motyvuoti separatizmu ir juos suorganizavo Dalai lama. Tuo tarpu Dalai Lama paneigė kaltinimus ir pareiškė, kad neramumai prasidėjo dėl plataus nepasitenkinimo Tibete. Tais pačiais metais Kinijos Liaudies Respublikos Vyriausybė ir Dalai Lama nuo gegužės 4 d. iki liepos 1 d. surengė derybas riaušėms aptarti.

Neramumų metu Kinijos valdžia neįleido į regioną užsienio ir Honkongo žiniasklaidos.

Vakarų žiniasklaida spėliojo, kad neramumai Tibete turės įtakos 2008 m. Pekino olimpinių žaidynių lankomumui, tačiau tai nepasitvirtino.

## Šaltiniai
Tibeto nacionalinio sukilimo diena

**Tibeto nacionalinio sukilimo diena** yra švenčiama kovo 10 d. ir mini 1959 m. Tibeto sukilimą prieš Kinijos Liaudies Respubliką. Šio ginkluoto sukilimo nesėkmė galiausiai nulėmė galutinį susidorojimą su Tibeto nepriklausomybės judėjimu ir Dalai lamos Tencingo Gjaco tremtį.

2008 m. šios šventės minėjimas sukėlė maištus ir smurtą, kurie prasidėjo Tibeto sostinėje Lasoje ir paplito po kitas Tibeto sritis.

## Šaltiniai
Antantė (reikšmės)

**Antantė** (, ,  – nuo  – gera valia) gali reikšti:

* Antantė – 1904 – 1907 m. sudarytas Didžiosios Britanijos, Prancūzijos ir Rusijos karinis bei politinis blokas.
* Antantė (sąjungos tipas) – tarptautinė sutartis arba karinė sąjunga, kai susitariančios šalys pasižada konsultuotis tarpusavyje arba bendradarbiauti karo ar krizės atveju.
* Baltijos Antantė – Lietuvos, Latvijos ir Estijos valstybių diplomatinė sąjunga, sukurta 1934 m. rugsėjo 12 d. ir egzistavusi iki šių valstybių nepriklausomybės netekties.
Gilužis (Vilniaus r.)

**Gilužis** – ežeras Lietuvoje, Vilniaus rajone, 1 km į pietus nuo Avižienių, Vilniaus miesto šiaurės vakariniame pakraštyje. Ežero ilgis iš šiaurės vakarų į pietryčius 0,7 km, plotis iki 0,2 km. Altitudė 168,4 m. Krantai žemi, vietomis pelkėti, iš rytų apaugę krūmais. Ežeras vietomis apžėlęs vandens augmenija, viduryje susidariusi sąžalynų sala (0,42 ha). Pietuose išteka G-1 upelis (nuotėkis valdomas) į Gineitiškių ežerą (Neries baseinas).

Rytiniame Gilužio krante įsikūrusi Vilniaus miesto dalis Tarandė, aplink kitus krantus – Gilužių kaimas.

## Šaltiniai
Terma (religija)

**Terma** () – Tibeto budizme vadinamas slaptas lobis, kurį sudaro svarbūs tantriniai tekstai bei vadžrajanos ritualiniai reikmenys. Laikoma, kad šias termas paslėpė budizmo nešėjas į Tibetą Padmasambhava, ar žymūs budizmo mokytojai, slėpę tekstus VIII–IX a., kai budizmas buvo persekiojamas. Termų ieškotojai vadinami tertonais. Tradicijos laikoma, kad Padmasambhava termas paslėpė todėl, kad tibetiečiai pradžioje buvo nepajėgūs perprasti sudėtingų tantrinių mokymų.

Laikoma, kad yra dviejų rūšių termos: žemės termos (*sa gter*), lobių pavidalu paslėptos olose, požemiuose, ežeruose ir kt. bei mentos termos (*dgongs gter*), kurios pasireiškia tertono mentoje (sąmonėje).

Termų tradiciją perėmė ir atkurta bono tikyba. Žymioji Tibetiečių mirusiųjų knyga (*bardo thodol*) XIV a. atrasta tertono Karma Lingpos.
Bardo

**Bardo** ( „tarp“) – Tibeto budizme vadinama būsena tarp mirties akimirkos ir tolesnio persikūnijimo arba nirvanos, būsena tarp daiktiškojo ir dvasinio pasaulio. Bardo atitinka sanskritinėje budistinėje literatūroje minimą būseną  („tarp būčių“).

Žymiausias tekstas, skirtas aprašyti bardo yra taip vadinama „Tibetiečių mirusiųjų knyga“ (*Bardo Thodol*). Joje išskiriamos 6 bardo stadijos:
# Kjenai (*skye gnas*) bardo; „gyvybės bardo“ – trunka nuo gyvybės užsimezgimo iki paskutinio atodūsio, kai minčių srautas palieka kūną.
# Milam (*rmi lam*) bardo; „sapnų bardo“ – tai pirmojo bardo dalis, kuomet žmogaus sąmonė nugrimzta į sapną.
# Samten (*bsam gtan*) bardo; „meditacijos bardo“ – šią bardo būseną pasiekia dvasiškai įgudusieji meditacijos metu.
# Čikhai (*`chi kha`i*) bardo; „mirties bardo“ – tai būsena tuoj po mirties, kai prasideda vidinių ir išorinių komponentų susiliejimas, mahabhūtų yrimas.
# Čonji (*chos nyid*) bardo; „švytėjimo bardo“ – tai po paskutinio vidinio iškvėpimo (pranos iškvėpimo) prasidedantis tikrosios prigimties švytėjimas; tada prasideda regėjimai ir garsiniai reiškiniai. Tuo metu prie mirusiojo skaitoma „Mirusiųjų knyga“, kuria jis kviečiamas eiti link šviesos, nes dvasiškai menkiau išsivystę neatpažįsta vaiskiojo švytėjimo (*osel*) ir gali nuo jo nuklysti.
# Sidpa (*srid pa*) bardo; „perėjimo bardo“ – jo metu mirusysis, priklausomai nuo karminių sėklų, esančių „sąmonės saugykloje“ (alaja vidžnianoje) pereina į naują būvį.
Epigrama

**Epigrama** ( „užrašas“) – trumpas, sąmojingas, kartais satyrinio pobūdžio eiliuotas kūrinys. Atsirado
senovės Graikijoje iš eiliuotų įrašų antkapiuose, pastatuose, induose. Epigramos būna ne ilgesnės kaip 8–10 eilučių, paprastai dvinarės: pirmose 6–8 eilutėse nusakoma situacija, iškeliamos prielaidos, sukuriama emocinė įtampa, o paskutinėse eilutėse tarsi duodamas atsakymas, pasiekiama „iškrova“, intonacija krinta.

Lietuviškoji epigrama perimta iš antikinės tradicijos. Vienas ankstyviausių jos pavyzdžių – Žemaičių vyskupui Merkeliui Giedraičiui dedikuota Venclovo Daujoto-Labunauskio lotyniška epigrama Mikalojaus
Daukšos „Postilėje“ (1599 m.). Daug lotyniškų epigramų yra sukūręs Motiejus Kazimieras Sarbievijus. Epigramas taip pat rašė lietuvių autoriai Adomas Šimelpenigis, Antanas Klementas, Dionizas Poška, jas rašo ir šiuolaikiniai lietuvių poetai Juozas Nekrošius, Aleksas Dabulskis, Juozas Erlickas.

## Literatūra

* Lietuvių epigrama ir parodija, parengė Vytautas Kubilius, Vilnius: Vaga, 1983.
Antantė (sąjungos tipas)

**Antantė** – tarptautinė sutartis arba karinė sąjunga, kai susitariančios šalys pasižada konsultuotis tarpusavyje arba bendradarbiauti karo ar krizės atveju. Antantės pavyzdys yra 1904 m. sudarytas Didžiosios Britanijos ir Prancūzijos „Nuoširdus susitarimas“.

Nustatyta, kad antančių susitariančios šalys yra mažiau linkę padėti viena kitai karų atveju, nei gynybos sutarčių, bet labiau, nei nepuolimo sutarčių susitariančios šalys. Taip pat nustatyta, kad didžiosios valstybės mažiau linkę pradėti karus su savo partneriais antantėse, nei prieš savo partnerius nepuolimo sutartyse ir gynybos sutartyse, arba šalimis, su kuriomis nesudarytos jokios sąjungos.

## Išnašos
Karinė sąjunga

**Karinė sąjunga** – tarptautinė sutartis nacionalinio saugumo klausimais, kai susitariančios šalys pasižada remti viena kitą, kilus iš anksto nenumatytai krizei. Karinės sąjungos skiriasi nuo koalicijų tuo, kad koalicija kuriama jau žinomai krizei.

Karinės sąjungos gali būti skirstomos į gynybos sutartis, nepuolimo sutartis ir antantes.

Karinės sąjungos nariai gauna papildomo saugumo savo autonomijos sąskaita. Be to, jie gali gauti ir nekarinės naudos: pavyzdžiui, svarbiu karinių sąjungų privalumu laikomi sustiprėję prekybos ryšiai tarp sąjungininkų.

## Išnašos
Horiūdži

**Horiūdži** (, „Klestinčios dharmos šventykla“) – budistų šventykla Ikarugoje, Naros prefektūroje, Japonijoje, kuri priklausė galingosioms Septynioms Didžiosioms šventykloms. Pilnas japoniškas pavadinimas yra *Hōryū Gakumonji* (法隆学問寺, „Klestinčios dharmos mokymo šventykla“). Kompleksas yra seminarija ir vienuolynas.

Šventyklos pagoda laikoma seniausiu mediniu pastatu pasaulyje ir viena svarbiausių Japonijos šventyklų. 1993 m. Horiūdži ir netoliese esanti Hokkidži buvo įtrauktos į UNESCO Pasaulio paveldo sąrašą kaip **Budistų paminklai Horiūdži teritorijoje**. Japonijos vyriausybė laiko kelis Horiūdži pastatus, skulptūras ir artefaktus nacionalinėmis brangenybėmis. Šinbaširos, pagodos centrinio stulpo, tyrinėjimai 2001 m. leidžia teigti, kad šventykla šimtmečiu senesnė nei anksčiau manyta.

## Paveikslėliai

Image:Horyu-ji28s3200.jpg|Kudarakan'nondō
Image:Horyu-ji08s3200.jpg|Kondō ir pagoda
Image:Horyu-ji43s3200.jpg|Bronzinis žibintas
Image:Horyu-ji35s3200.jpg|*Yumedono* stogo dekoracija
Image:Horyu-ji15s3200.jpg|Sargybinio statula
Image:Horyuji-L0344.jpg|
Image:Horyu-ji34s3200.jpg|*Toin Reidō*
Image:Horyu-ji19s3200.jpg|
Image:Horyu-ji onigawara.JPG|*[[Onigawara]]* stogo šerpė
Image:Horyuji Temple 02.JPG|Drakono ornamentas ant stogo
Image:HoryujiGrounds0311Print.jpg|Horiūdži kompleksas
Image:Horyuji Temple 01 b.jpg|Panoraminis vaizdas


## Išnašos
Airėnų konglomeratas

**Airėnų konglomeratas** – valstybės saugomas geologinis gamtos paveldo objektas Vilniaus rajone, Dūkštų sen., Neries upės kairiajame krante, ties Airėnų I kaimu. Priklauso Vilniaus miškų urėdijos Dūkštų girininkijos teritorijai. Pasiekiamas iš Airėnų važiuojant link Neries pietvakarių kryptimi, nusileidus į slėnį, pasukama keliuku apie 300 m į šiaurę per sodintą spygliuočių jaunuolyną iki upės pakrantės. Iš toli upės vingyje pastebima uola prieinama apie 300 m pakrantės taku. Informacinių nuorodų nėra.

Objektas paskelbtas saugomu remiantis LR Aplinkos ministerijos 2007 m. birželio 21 d. įsakymu Nr. D1-352, siekiant išsaugoti iš susicementavusio įvairiagrūdžio smėlio, žvirgždo, gargždo ir riedulių sudarytą konglomeratą.

Konglomeratas slūgso Neries regioninio parko Kulio kraštovaizdžio draustinyje. Sudarytas iš dviejų dalių – viena jų yra Neryje, kita – prie pat upės vagos. 

Padavimuose pasakojama, kad Neries pakrantėje prie esančios konglomerato uolos gyveno atgailaujantys atsiskyrėliai – „pūstelninkai“, kurie mito gamtoje randamomis gėrybėmis. Pagrindinė jų atsiskyrimo priežastis buvo atgaila, o užsiėmimas – malda.

## Duomenys

Petrografinė sudėtis - tai nuosėdinė uoliena, kurią sudaro susicementavęs įvairiagrūdis smėlis, žvirgždas, gargždas, rieduliai. 
 
## Nuorodos

* Saugomų teritorijų valstybės kadastras  
* Neries regioninis parkas. Airėnų konglomeratas
Šventasis Daubų ąžuolas

**Šventasis Daubų ąžuolas** –  valstybės saugomas botaninis gamtos paveldo objektas Vilniaus rajone, Dūkštų sen., Neries regioniniame parke. Ši vieta vadinama Daubomis, esančiomis Dūkštos upelio slėnyje tarp Buivydų ir Karmazinų piliakalnių. Priklauso Vilniaus miškų urėdijos Dūkštų girininkijos (323 kv., 2 skl.) teritorijai, Dūkštų kraštovaizdžio draustiniui. 

Ąžuolas auga kairiajame Dūkštos upelio krante, apie 400 m iki santakos su Nerimi. Pasiekiamas einant Dūkštos pažintiniu pėsčiųjų taku. Link medžio šlaite įrengti mediniai laiptai, pastatytas informacinis stendas, kamienas apjuostas suolu, skirtu atokvėpiui. 

Tai pats storiausias šių apylinkių ąžuolas (kamieno skersmuo 1,57 m, kamieno apimtis - 4,95 m). Ąžuolo amžius apie 300 metų. Paskelbtas saugomu remiantis LR Aplinkos ministerijos 2005 m. gegužės 23 d. įsakymu Nr. D1-255.

## Istorija

Archeologų manymu, Karmazinų piliakalnis nuo VI a. galėjo būti naudojamas kaip šventvietė – alkakalnis. Apie šį alkakalnį ir Daubų vietovę bei Buivydų piliakalnį yra pasakojama daug padavimų, kuriuose minima čia buvusi šventykla, pagonių maldos vieta. Iš senųjų metraščių užuominų galima spėti, kad šiose vietovėse senovėje būta didžiulės ąžuolų girios, kuri tęsėsi nuo Kauno pusės iki Maišiagalos ir Vilniaus. Šioje didelėje ąžuolų girioje, tikėtina, buvo nemaža šventviečių. Šios didžiosios girios likučiai yra Dūkštų ąžuolynas ir tebežaliuojantys pavieniai didžiuliai ąžuolai Vilniaus apylinkėse.

Buivydų kaimo senoliai pasakoja, kad į Daubas eidavo melstis lietuviai, kai dar buvo pagonimis. Kaime pasakojama, kad iš Daubų miško atšliaužia didžiulis žaltys. Žmonės šiose vietose iki šiol atsimena jų prosenelių žodžius, kad žalčio mušti negalima, nes jis yra šventas gyvūnas.

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis 1,3 m aukštyje – 4,95 m 
* Kamieno skersmuo 1,3 m aukštyje – 1,57 m
* Aukštis – 28 m
* Lajos plotis – 0,2 m
* Lajos aukštis – 18 m
* Amžius – apie 300 metų

## Nuorodos

* Saugomų teritorijų valstybės kadastras  
* Neries regioninis parkas. Šventasis Daubų ąžuolas
Tom Odell

**Thomas Peter Odell** *(g. [[1990]] m. [[lapkričio 24]] d.)* – britų dainininkas ir dainų autorius. 2012 m. buvo išleistas debiutinis atlikėjo EP „Songs from Another Love“. 2013 m. „Brit Awards“ apdovanojimuose jis laimėjo kritikų pasirinkimo apdovanojimą. Tais pačiais metais buvo išleistas debiutinis Odell albumas „Long Way Down“, kuris pasiekė pirmąją vietą Jungtinėje Karalystės albumų reitinge. Antrasis albumas "Wrong Crowd" išleistas 2016 m. birželio 10 d.

2024 m. duomenimis, atlikėjas yra išleidęs šešis studijinius albumus, iš kurių naujausiasis, „Black Friday“, išleistas 2024 m. sausį.

## Diskografija
* *[[Long Way Down]]* (2013)
* *Wrong Crowd* (2016)
* *Jubilee Road* (2018)
* *Monsters* (2021)
* *Best Day of My Life* (2022)
* *Black Friday* (2024)
* *A Wonderful Life* (2025)

## Išnašos

## Nuorodos
* 
*
Long Way Down

**Long Way Down** – debiutinis studijinis britų atlikėjo Tom Odell albumas, išleistas 2013 m. birželio 24 d. Nepaisant to, jog albumas susilaukė daugiau neigiamų kritikų įvertinimų, nei teigiamų (žurnalas „NME“ netgi albumui davė 0 balų iš 10, kas įsiutino atlikėjo tėvą), tai nesutrukdė jam debiutuoti pirmojoje vietoje Jungtinės Karalystės albumų reitinge.

## Dainų sąrašas
Vias dainas parašė Tom Odell, o prodiusavo Dan Grech-Marguerat.

## Išnašos
Disclosure

**Disclosure** – britų elektroninės muzikos duetas, kurį sudaro broliai Guy (g. 1994 m. gegužės 11 d.) ir Howard (g. 1991 m. gegužės 25 d.) Lawrence. 2013 m. buvo išleistas jų debiutinis albumas „Settle“, susilaukęs didelio dėmesio visame pasaulyje. Antrasis albumas, „Caracal“, išleistas 2015 m. rugsėjį.

2023 m. duomenimis, grupė yra išleidusi keturis studijinius albumus, iš kurių naujausiasis, „Alchemy“, išleistas 2023 m. liepą.

## Diskografija
* *[[Settle]]* (2013)
* *[[Caracal (albumas)|Caracal]]* (2015)
* *Energy* (2020)
* *Alchemy* (2023)

## Išnašos

## Nuorodos
* 
*
Maraaya

**„Maraaya“** – muzikos duetas iš Slovėnijos, kurį sudaro atlikėja Marjetka Vovk ir muzikos kūrėjas Aleš Vovk, geriau žinomas Raay pseudonimu. Prieš dueto Maraaya susikūrimą, abu buvo *turbo-folk* muzikos kvarteto „Turbo Angels“ nariai. Šiuo metu pora yra susituokusi ir augina du sūnus.

## Biografija
Aleš Vovk, geriau žinomas Raay pseudonimu, yra vienas populiariausių šių dienų muzikos prodiuserių Slovėnijoje. Jis bendradarbiavo su daugybe šalies atlikėjų, Raay sukūrė Tinkaros Kovač 2014 m. „Eurovizijoje“ Kopenhagoje atliktą kūrinį „Round and Round“ bei jaunosios atlikėjos Ulos Ložar 2014 m. vaikų „Eurovizijoje“ pristatytą dainą „Nisi sam (Your Light)“.

Marjetka Vovk baigė Liublianos muzikos akademiją, vėliau pradėjo dainininkės karjerą. Šiuo metu atlikėja dirba vokalo mokytoja.

Marjetka ir Raay anksčiau kartu dainavo 2005–2009 m. laikotarpiu gyvavusioje grupėje „Turbo Angels“ ir 2010 m. kolektyve „Tangels“. 2014 metais duetas išleido debiutinį singlą „Lovin' Me“.

## Diskografija

### Singlai
* 2014: *Lovin' Me*
* 2015: ''Here for You

## Nuorodos

* Oficialus tinklalapis – maraaya.com

|-
Settle

**Settle** – debiutinis studijinis britų elektroninės muzikos dueto „Disclosure“ albumas, išleistas 2013 m. gegužės 31 d. Pirmasis albumo singlas „Latch“, įrašytas kartu su atlikėju Sam Smith, tapo hitu visame pasaulyje, pasiekdamas septintąją vietą JAV „Billboard Hot 100“ reitinge. Albumas susilaukė daugybės gerų kritikų įvertinimų ir debiutavo pirmojoje Jungtinės Karalystės albumų reitingo vietoje.

## Dainų sąrašas

## Išnašos
Songcenas Gampo

**Songcenas Gampo** (; 569–649?/605–649? m.) – pirmasis Tibeto imperatorius, įkūręs Tibeto imperiją ir, pasak tradicijos, įvedęs budizmą į Tibetą.

## Biografija
Gimė tarp 557 ir 617 m. Gjamos rūmuose netoli Lasos, buvo Jarlungų dinastijos karaliaus Namri Songceno sūnus. Pagal tradicinį Tibeto karalių sąrašą Songcenas Gampo laikomas 33-uoju Tibeto valdovu. Į sostą įžengė tarp 605 ir 617 m., dar būdamas mažamečiu, nes jo tėvas buvo nunuodytas. Vėliau, vienydamas šalį, Songcenas Gampo vedė princeses iš įvairių kraštų: Žangžungo, Tangutų karalystės, Nepalo (Bhirukti), Kinijos (Venčeng). Teigiama, kad Kinijos ir Nepalo – tuo metu jau budistinių valstybių – princesės buvo pirmosios budistės ir skatino Songceną Gampo atkreipti dėmesį į šią religiją.

Songcenas Gampo pasižymėjo užkariaudamas aplinkinius kraštus ir taip plėsdamas Jarlungų valdžią: jis užkariavo Tibeto kultūros pradininkę – Žangžungo valstybę (~634 m.), puldinėjo tautas rytų Tibete (vakarų sia, bailangus, čiangus), 635–636 m. surengė sėkmingą karinę kampaniją į Tangų valdomą Kiniją. Pietuose (Nepale) vasaliniais ryšiais pajungė Ličhavų dinastiją.

Songcenas Gampo pasižymėjo kultūrine veikla – jis nusiuntė ministrą Thonmį Sambhotą į Indiją, kad šis sukurtų raštą tibetiečių kalbai. Tada pradėti versti budistiniai tekstai iš sanskrito į tibetiečių kalbą ir šalyje pradėtas platinti budizmas. Jis perkėlė sostinę į Lasą, pradėjo prekybinius ryšius su Kinija, Indija, šiaurės tautomis (uigūrais, mongolais); taip Tibete pradėtas naudoti šilkas, rašalas, popierius, vynas, atsirado astrologija, raštas, teisynas.

Songcenas Gampo mirė greičiausiai 649 m., jo įpėdiniu tapo vaikaitis Mangsongas Mangcenas (nors tikroji valdžia teko ministrui Mgarongui Canui). Tibeto budistinėje tradicijoje Songcen Gampo laikomas vienu iš trijų dharmos karalių.

## Išnašos

## Literatūra
* 
* 
* 
* 
*
Trisongas Decenas

**Trisongas Decenas** (; 742–797 m.) – Tibeto imperatorius, svarbus budizmo platintojas Tibete, laikomas vienu iš trijų „dharmos karalių“.

## Biografija
Gimė Jarlungų dinastijos valdovo Meagcomo šeimoje. Valdovu tapo 755 m. Jo valdymo metais Tibeto imperija, išplėsta Songceno Gampo po mažu iro – prarasta keletas miestų Turkestane, 703 m. atsiskyrė Nepalas, į pietvakarių žemes pradėjo veržtis musulmonai. 763 m. tibetiečių kariauna užėmė Tangų (Kinija) sostinę Čanganą, buvo sudaryta taika, ir Tibetui atiteko Činghajaus žemės. 778 m. buvo sudaryta karinė sąjunga su Siamu, nusiųsta karinė ekspedicija iki Okso upės.

Tačiau Trisongo Deceno valdymo metais Tibete smarkiai sustiprinta budizmo padėtis – pasakojama, kad šio imperatoriaus valdymo metais iš Indijos pakviesta didžių budizmo mokytojų – Šantarakšita, Vimalamitra bei garsusis išminčius Padmasambhava. Valdant Trisongui Decenui, įkurtas pirmasis budistų vienuolynas Tibete – Samjė (775–779 m.), tęstas tekstų vertimas iš sanskrito į tibetiečių kalbą. Tuo laikotarpiu Tibete taip pat pradėjo veikti ir čan budizmo atstovai iš Kinijos. 792–794 m. Samjė vienuolyne vyko debatai, kuriuose dalyvavo čan budizmo atstovas Mohojenas ir indiškojo budizmo atstovas Kamalašila. Debatus laimėjo Kamalašila, todėl imperatorius pasirinko priimti indiško budizmo tradiciją.

797 m. Trisongas Decenas atsisakė sosto ir perleido jį sūnui Munė Cenpo.
Varpų literatūrinė premija

**„Varpų“ literatūrinė premija** – „Varpų“ almanacho redakcinės tarybos 1995 m. įsteigta literatūrinė premija, skiriama kasmet trims almanacho autoriams už geriausias prozos, poezijos ir eseistikos (publicistikos) publikacijas.

Premijos teikiamos kasmet išleidus naują almanacho numerį (balandžio-gegužės mėnesiais) Vilniuje, Lietuvos rašytojų sąjungos klube. Pirmieji laureatai buvo apdovanojami piniginėmis premijomis (1500 Lt), vėliau teiktos rėmėjų dovanos.

## Laureatai

## Šaltiniai
Vladas Jankauskas (1903)

**Vladas Jankauskas** (1903 m. gegužės 10 d. – 1969 m.) – Lietuvos dviratininkas, olimpietis.

## Biografija
Jankauskas atstovavo Lietuvai 1928 m. vasaros olimpinėse žaidynėse. Individualioje plento rungtyje sportininkas finišo nepasiekė ir galutinės vietos neužfiksavo. Atstovavo klubą „Sparta“.

## Šaltiniai
Ghananandas

**Ghananandas** (; 1673–1760 m.) – indų poetas, laikomas vienu svarbiausių hindi literatūros „ritikali“ laikotarpio kūrėjų.

Jis buvo Delio valdovo (badšacho) Mahmudo Šacho rūmų poetas, šacho mokytojas. Pasakojama, kad rūmuose jis įsimylėjęs moterį, vardu Sudžan, bet ši jam buvusi abejinga. Ghananandas dėl meilės pametęs savo pareigas, todėl buvęs išvarytas iš rūmų. Tada poetas iškeliavo į šventąjį krišnaitų miestą Vrindavaną, kur įstojo į nimbark religinę šaką ir toliau rašė eiles.

Ghananando eilės daugiausia atskleidžiamas išsiskyrimo su mylimąja skausmas, poetas į savo eiles dažnai įterpia Sudžan vardą. Kalbai būdingas manieringumas (alankaros), simbolizmas, užuominų, metaforų panaudojimas. Ghananandas savo kūrinius kūrė literatūrine bradžo kalba (hindi tarmė).

Svarbiausi kūriniai:
* *Sudžān sāgar* (सुजान सागर; „Sudžan/Išminties vandenynas“)
* *Virah līlā* (विरह लीला; „Išsiskyrimo šokis“)
* *Kṛpakãḍ nibandh* (कृपाकंड निबंध, „Gailesčio dalies apsakymas“)
* *Raskeli vallī* (रसकेलि वल्ली, „Jausmų žaismo vijoklis“)
Vladas Jankauskas

**Vladas [[Jankauskas]]**:

* Vladas Jankauskas (1903) – dviratininkas, olimpietis
* Vladas Jankauskas (1923) – dailininkas vitražistas
Tarchumas Murnikas

**Tarchumas Murnikas** – Lietuvos dviratininkas, olimpietis.

## Biografija
Murnikas atstovavo Lietuvai 1928 m. vasaros olimpinėse žaidynėse. Individualioje plento rungtyje sportininkas nuo nugalėtojo atsiliko  kiek mažiau nei valanda ir galutinėje įskaitoje užėmė 50-ą vietą. Tai geriausias Lietuvos tarpukario dviratininkų rezultatas olimpinėse žaidynėse. Atstovavo „Makabi“ klubą.

## Šaltiniai
Juozas Vilpišauskas

**Juozas Vilpišauskas** (1899 m. - *mirties data nežinoma*) – Lietuvos dviratininkas, olimpietis.

## Biografija
Vilpišauskas atstovavo Lietuvai 1924 m. vasaros olimpinėse žaidynėse. Individualioje plento rungtyje sportininkas finišo nepasiekė ir galutinės vietos neužfiksavo. Atstovavo „Lietuvos Dviratininkų Sąjungai“.

## Šaltiniai
Pasaulinė antidopingo agentūra

**Pasaulinė antidopingo agentūra** arba **WADA** – pagrindinė pasaulio instancija, kovojanti prieš dopingo vartojimą sporte. Įkurta 1999 m. Tarptautinio olimpinio komiteto iniciatyva. Nuo 2002 m. agentūros būstinė persikėlė į Montrealį, Kanadą.

## Pasaulinis antidopingo kodeksas
Pasaulinis antidopingo kodeksas pirmą kartą buvo patvirtintas 2003 m. WADA agentūros. 2005  m. priimta Tarptautinė konvencija prieš dopingo vartojimą sporte UNESCO organizacijos, kurios nuostatai priverčia jo reikalavimų laikytis.

Kodeksas yra pagrindinis visuotinis dokumentas, kuriuo paremta Pasaulinė antidopingo programa sporte. Jo paskirtis – skatinti kovą su dopingo vartojimu visuotinai suderinant pagrindinius antidopingo elementus. Kodeksas parengtas atsižvelgiant į proporcingumo ir žmogaus teisių principus.

## Taip pat skaitykite
* Lietuvos antidopingo agentūra

## Šaltiniai
Wilder Mind

**Wilder Mind** – trečiasis studijinis britų roko grupės „Mumford & Sons“ albumas, išleistas 2015 m. gegužės 4 d. Tai – pirmasis grupės albumas, kurį prodiusavo ne Markus Dravs, o James Ford, prodiusavęs kitų žinomų indie grupių, tokių kaip „Arctic Monkeys“ ir „Haim“, albumus. Taip pat, šiame albume grupė atsisakė sau jau įprasto folkroko skambesio, akustinius instrumentus išmainę į elektrinius ir perėję prie indie rock skambesio. Nepaisant vidutiniškų kritikų įvertinimų, „Wilder Mind“ debiutavo pirmosiose Jungtinės Karalystės, JAV bei dar kelių šalių albumų reitingų vietose.

## Dainų sąrašas

## Išnašos
Time (albumas)

**Time** – dvidešimt aštuntasis studijinis britų roko atlikėjo Rod Stewart albumas, išleistas 2013 m. gegužės 3 d. Albumas pasiekė septintąją vietą JAV „Billboard 200“ reitinge bei pirmąją Jungtinėje Karalystėje, pasiekdamas rekordinį laiko tarpą tarp albumų, pasiekusių pirmąją vietą: paskutinis atlikėjo albumas, užkopęs į viršūnę šalyje, buvo 1976 m. išleistas „A Night On The Town“.

## Dainų sąrašas

## Išnašos
Caro Emerald

**Caroline Esmeralda van der Leeuw** (g. 1981 m. balandžio 26 d.), geriau žinoma savo sceniniu slapyvardžiu **Caro Emerald** – Nyderlandų pop ir džiazo atlikėja. 

Atlikėja debiutavo 2009 m. liepą, išleisdama singlą „Back It Up“. Tais pačiais metais buvo išleistas ir kitas jos singlas, „A Night Like This“, pasiekęs pirmąją vietą šalyje. 2010 m. sausį išleistas debiutinis Emerald albumas „Deleted Scenes from the Cutting Room Floor“ tapo geriausiai parduodamu visų laikų albumu Nyderlanduose, kadangi pirmoje vietoje išbuvo 30 savaičių.. 2013 m. balandį buvo išleistas antrasis studijinis albumas „The Shocking Miss Emerald“, kuris pasiekė pirmąją vietą ne tik Nyderlanduose, tačiau ir Jungtinėje Karalystėje.

## Diskografija
* *Deleted Scenes from the Cutting Room Floor* (2010)
* *[[The Shocking Miss Emerald]]* (2013)

## Išnašos

## Nuorodos
* 
*
The Shocking Miss Emerald

**The Shocking Miss Emerald** – antrasis studijinis nyderlandų atlikėjos Caro Emerald albumas, išleistas 2013 m. gegužės 3 d. Įrašas pasiekė pirmąsias vietą Nyderlandų bei Jungtinės Karalystės albumų reitinguose.

## Dainų sąrašas

## Išnašos
Sistolė

**Sistolė** - širdies raumens susitraukimas.

**Prieširdžių sistolė**
* Širdis pilna kraujo ir skilveliai atsipalaidavę.
* Abu prieširdžiai susitraukia ir kraujas teka žemyn į skilvelius.
* Prieširdžių ir skilvelių vožtuvai atsidaro, nes juos spaudžia kraujas.

* 70% kraujo į skilvelius nuteka pasyviai, todėl prieširdžiams nereikia labai stipriai susitraukti.
**Skilvelių sistolė**
* Prieširdžiai atsipalaiduoja.
* Storos raumeninės skilvelių sienelės susitraukia priversdamos kraują tekėti iš širdies į plaučių arterijas ir aortą.
*(Kai susitraukia *'dešinysis** **skilvelis**, kraujas išstumiamas į **plaučių arterijas**, o kai susitraukia **kairysis skilvelis** - į **aortą*'.)*
* Kraujas spaudžia tarp prieširdžių ir skilvelių esančius vožtuvus, todėl jie užsidaro ir kraujas negali tekėti atgal į prieširdžius.
* Kraujas spaudžia pusmėnulinius vožtuvus ir juos atidaro. 
* Plaučių arterija deguonį atidavęs kraujas teka į plaučius, o aorta deguonies prisotintas kraujas teka toliau į kūną.
Kerbela

**Kerbela** () – miestas centriniame Irake, ~100 km į pietvakarius nuo Bagdado, Eufrato slėnyje, netoli Milho ežero; muchafazos centras. Miestas greitkeliu ir geležinkeliu sujungtas su Bagdadu. Vaisių (ypač datulių) ir daržovių perdirbimo, cemento, tekstilės pramonė.

Kerbela žymi kaip vienas švenčiausių (po Mekos, Medinos ir Jeruzalės) musulmonų šiitų religinių centrų. Yra ~100 mečečių, iš kurių svarbiausia – Imamo Huseino šventykla (įkurta VIII a., atstatyta X a., perstatyta XI ir XVI a.). Taip pat veikia 23 religinės mokyklos (medresės). Į Kerbelą suplaukia daug šiitų piligrimų, ypač Ašūro dienos metu.

## Istorija

680 m. spalio 3 d. dabartinio miesto vietoje įvyko Kerbelos mūšis tarp kalifo Jazido ibn Muavijos kariuomenės ir imamo Huseino ibn Ali. Mūšyje imamas Huseinas ir 72 jo bendražygiai žuvo – nuo 963 m. minima jo žūties diena – musulmonų šiitų pagrindinė šventė Ašūra. VIII a. pab. Kerbeloje pastatytas mauzoliejus, kuriame palaidotas imamas Huseinas (paskelbtas šiitų šventuoju ir kankiniu). Nuo tada Kerbela tapo šiitų religiniu ir piligrimystės centru. Mieste yra daug musulmonų kapinių: pasak šiitų, palaidotas Kerbeloje patenka į rojų. 1801 m. iš Saudo Arabijos įsiveržę vahabitai suniokotojo miestą ir šventyklą, žudė gyventojus.

Nuo 1921 m. Kerbela priklauso Irakui.

## Sportas
* Karbalaa FC (futbolo klubas);
* Kerbelos sporto miestelio stadionas; talpa 30 tūkst. žiūrovų;

## Galerija

Kerbela Hussein Moschee.jpg|Imamo Huseino mauzoliejus
Al Abbas Mosque, Shrine Karbala.jpg|Al Abaso mečetė
AschuraFestKarbala.jpg|Kerbela Ašūros dienos metu (2008 m.)


## Šaltiniai
Valandų liturgija

**Valandų liturgija** (), **Dievo tarnyba** () arba **Brevijorius** () – katalikų naudojamos maldos, skirtos atlikti skirtingais paros laikais.

## Istorija

Iš pradžių, nuo IV–V amžių, Valandų liturgija buvo bendruomeninė malda. Nuo XIII amžiaus ji tapo labiau individualia malda, skirta dvasininkams ir vienuoliams. Po Vatikano II susirinkimo vėl pabrėžtas jos bendruomeniškumas, visos Bažnyčios dalyvavimas.

## Struktūra

### Valandos

#### Aušrinė

Aušrinė susideda iš himno, trijų psalmių, dviejų skaitinių ir pabaigos maldos. Vienas iš skaitinių imamas iš Biblijos, kitas – iš Bažnyčios Tėvų ar šventųjų raštų, bažnytinių dokumentų.

Aušrinė gali būti atliekama bet kuriuo paros metu, nors laikoma, kad itin tinka ją atlikti anksti ryte.

#### Rytmetinė

Rytmetinė susideda iš himno, dviejų psalmių bei Senojo Testamento giesmės, Biblijos ištraukos, Zacharijo giesmės su priegiesmiu, maldavimų, Tėve mūsų bei pabaigos maldos.

#### Dieninė

Yra trys dieninės valandos: Trečioji arba Priešpiečio, skirta atlikti apie 9:00, Šeštoji arba Vidurdienio, skirta atlikti apie 12:00, ir Devintoji arba Pavakario, skirta atlikti apie 15:00. Paprastai atliekama tik viena iš jų. Dieninė susideda iš himno, trijų psalmių, skaitinio ir pabaigos maldos.

#### Vakarinė

Tinkamiausiu laiku Vakarinei laikomas saulėlydis.

Vakarinė susideda iš himno, dviejų psalmių bei Naujojo Testamento giesmės, Biblijos ištraukos, Marijos giesmės su priegiesmiu, maldavimų, Tėve mūsų ir pabaigos maldos.

Sekmadieniai ir iškilmės turi dvi Vakarines: Pirmoji Vakarinė kalbama išvakarėse, Antroji Vakarinė – pačios iškilmės vakare.

#### Naktinė

Naktinė kalbama prieš miegą.

Naktinės pradžioje atliekamas sąžinės patikrinimas. Seka himnas, psalmė (arba dvi trumpos), Simeono giesmė su priegiesmiu, pabaigos malda. Po to kalbama Marijos malda.

### Psalmynas

Psalmės bei jų dalys (ir giesmės iš Senojo bei Naujojo Testamentų) su priegiesmiais Valandų liturgijai yra paskirstytos keturioms psalmyno savaitėms.

## Išnašos



## Papildomam skaitymui

* Kun. Artūras Kazlauskas „Valandų liturgijos prasmė (II)“, „Magnificat“, 2013 m. sausis, http://www.bernardinai.lt/straipsnis/2013-01-15-kun-arturas-kazlauskas-valandu-liturgijos-prasme-ii/93314
* Kun. Artūras Kazlauskas „Valandų liturgijos prasmė (III)“, „Magnificat“, 2013 m. vasaris, 14-19 psl. http://www.bernardinai.lt/straipsnis/2013-02-04-kun-arturas-kazlauskas-valandu-liturgijos-prasme-iii/94780

## Nuorodos

* Lietuviškas elektroninis variantas
Vaikų literatūros premija

**Vaikų literatūros premija** – literatūrinė premija, skiriama rašytojams už ikimokyklinio ir mokyklinio amžiaus vaikų literatūros kūrinius, taip pat kultūros, švietimo darbuotojams ar asmenims už reikšmingiausius darbus populiarinant vaikų literatūrą. Premiją 2004 m. įsteigė Lietuvos Respublikos švietimo ir mokslo ministerija. Teikiama kiekvienų metų balandžio 2 dieną – Tarptautinę vaikų knygos dieną.

Premijos tikslas – skatinti vaikų literatūros kūrybą, knygų skaitymą, ugdyti vaikų estetines, bendražmogiškąsias ir pilietines vertybes, skleidžiant naujas, originalias kūrybos iniciatyvas. Vertinami kandidatų pastarųjų 3 metų darbai vaikų literatūros srityje, meninė ir pedagoginė kūrinio (kūrinių) vertė, naujumas, originalumas, reikšmė lietuvių literatūrai.

Premijos dydis – 100 minimalių gyvenimo lygių, mokama iš valstybės biudžeto lėšų. Iš jų 60 MGL – už nuopelnus vaikų literatūros srityje (už literatūros kūrinį /kūrinius) ir 40 MGL už nuopelnus vaikų literatūros ir skaitymo populiarinimo srityje.

## Premijos laureatai
* 2005 m. Martynas Vainilaitis, Kęstutis Urba
* 2006 m. Vytautas V. Landsbergis, Aldona Šiaulienė
* 2007 m. Vytautė Žilinskaitė, Vincas Auryla
* 2008 m. Ramutė Skučaitė, Gintarė Adomaitytė
* 2009 m. Kęstutis Kasparavičius, Roma Kišūnaitė
* 2010 m. Gendrutis Morkūnas, Gražina Skabeikytė-Kazlauskienė
* 2011 m. Vytautas Račickas, Rubinaitis
* 2012 m. Violeta Palčinskaitė, Asta Gustaitienė
* 2013 m. Vilė Vėl, Marta Rudytė
* 2014 m. Lina Žutautė, Lietuvos rašytojų sąjungos Rašytojų klubas
* 2015 m. Kristina Gudonytė, Alma Valantinienė
* 2016 m. Selemonas Paltanavičius, Aldona Augustaitienė
* 2017 m. Daina Opolskaitė, Loreta Jakonytė
* 2018 m. Ilona Ežerinytė, Panevėžio Vyturio progimnazija
* 2019 m. Kazimiera Kazijevaitė, Juozas Žitkauskas
* 2020 m. Neringa Vaitkutė, literatūros pažinimo programos *Vaikų žemė* kūrėjai ir vykdytojai
* 2021 m. Ignė Zarambaitė, Sofija Vainilaitienė
* 2022 m. Tomas Dirgėla, Renata Miškinienė
* 2023 m. Kotryna Zylė, viešoji įstaiga *Meno bangos* (vadovas Marius Kraptavičius, projektų vadovė Gintarė Adomaitytė)
* 2024 m. Justinas Žilinskas, Eglė Baliutavičiūtė

## Šaltiniai

## Nuorodos
* Vaikų literatūros premija – VLE
* Vaikų literatūros premija
Imbiero vakarai

**Imbiero vakarai** (**„Užėjau pas draugą, arba Imbiero vakarai“**) – trumposios prozos festivalis, nuo 2004 m. kas antrais metais rengiamas Alytuje. Festivalis skirtas rašytojo ir vertėjo Jurgio Kunčino atminimui. Festivalio metu vyksta literatūriniai skaitymai bei koncertai, teikiama Jurgio Kunčino vardo premija bei kelios kitos premijos.

## Premijos
### Nuostatai
Prozos kūrinius premijoms gauti autoriai pristato savo nuožiūra. Pageidaujama kūrinio trukmė – 3-5 min. viešo skaitymo. Kūrinius vertina ir atviru balsavimu renka septynių narių komisija. Laureatams teikiamos šios premijos:
* **Jurgio Kunčino vardo premija** (2000 Lt) – už geriausią kūrinį;
* **Salono „Balta varna“ premija** (1000 Lt) – už antrą tarp geriausių kūrinių;
* **Publikos premija** (700 Lt) – už kūrinį, sulaukusį daugiausiai balsų internetu;
* **Premija už geriausią naktinių skaitymų tekstą** (300 Lt) – už geriausią neformalių naktinių skaitymų programos kūrinį.

### Laureatai
#### 2004 m.
* **Jurgio Kunčino vardo premija** – Juozas Aputis
* **Salono „Balta varna“ premija** – Kęstutis Navakas
* **Publikos premija** – Andrius Jakučiūnas
* **Premija už geriausią debiutą** – Tomas Marcinkevičius
* **Prizas „Be rėmų / be tabu“ už neformalius tekstus neoficialioje aplinkoje** – Jaroslavas Melnikas 

#### 2006 m.
* **Jurgio Kunčino vardo premija** – Birutė Jonuškaitė
* **Salono „Balta varna“ premija** – Alvydas Šlepikas
* **Publikos premija** – Juozas Šikšnelis
* **Geriausias neprivalomų skaitymų tekstas** – Giedrė Kazlauskaitė
* **Geriausia Jurgio Kunčino kūrybos interpretacija** – Justina Pupkaitė 

#### 2008 m.
* **Jurgio Kunčino vardo premija** – Jaroslavas Melnikas
* **Salono „Balta varna“ premija** – Andrius Jakučiūnas
* **Publikos premija** – Vytautas V. Landsbergis
* **Premija už geriausią naktinių skaitymų tekstą** – Violeta Šoblinskaitė 

#### 2010 m.
* **Jurgio Kunčino vardo premija** – Danielius Mušinskas
* **Salono „Balta varna“ premija** – Ieva Toleikytė
* **Publikos premija** – Marius Jonutis
* **Prizas už geriausią naktinių skaitymų tekstą** – Jurgis Gimberis 

#### 2012 m.
* **Jurgio Kunčino vardo premija** – Alvydas Šlepikas (už kūrinį „Išleistuvių valsas“)
* **Salono „Balta varna“ premija** – Agnė Žagrakalytė (už kūrinį „Juo mylimiausia“)
* **Publikos premija** – Rolandas Rastauskas (už kūrinį „Katė Dora“)
* **Premija už geriausią naktinių skaitymų tekstą** – Georgijus Jefremovas 

#### 2014 m.
* **Jurgio Kunčino vardo premija** – Vidas Morkūnas
* **Salono „Balta varna“ premija** – Danutė Kalinauskaitė
* **Publikos premija** – Mikalojus Vilutis
* **Premija už geriausią naktinių skaitymų tekstą** – Rolandas Rastauskas 

## Nuorodos
* Premijų skyrimo nuostatai 

## Šaltiniai
Pirmūnė ir antramečiai

**Pirmūnė ir antramečiai** () – 1978 m. itališka erotinė komedija, antroji iš keturių apie mokyklą, kurioje pagrindinį vaidmenį atliko aktorė Glorija Gvida.

## Siužetas

Andžela – simpatiška mergina, besimokanti koledže, kuriame dėsto ir jos tėvas. Sužinojusi, kad jos jaunikis, kvailokas vaikinas vardu Tonino, nusprendžia jam atkeršyti su bendramoksliu Karlu, iki ausų ją įsimylėjusiu...

## Pagrindiniai aktoriai
: *Aktorius – vaidmuo*
* Gloria Guida – Andžela Kantalupo
* Lino Banfi – Zenobijus Kantalupo
* Gianfranco D‘Angelo – profesorius Pinzaronė
* Alvaro Vitali – profesorius Modestis
* Rodolfo Bigotti – Karlas
* Carlo Sposito – direktorius 

## Susiję filmai
* „Moksleivė“
* „Kaip suvilioti mokytoją“
* „Studentė, velnias ir švęstas vanduo“
Kaip suvilioti mokytoją

**Kaip suvilioti mokytoją** () – 1979 m. itališka erotinė komedija, trečioji iš keturių apie mokyklą, kurioje pagrindinį vaidmenį atliko aktorė Glorija Gvida (ji taip pat įdainavo dvi dainas šiam filmui).

## Siužetas

Filmo centre – studentė Andžela, atvykstanti mokytis į koledžą, kuriame direktoriumi dirba jos dėdė. Netrukus ji tampa visų mokinių ir mokytojų, taip pat ir savo dėdės, dėmesio ir traukos objektu...

## Pagrindiniai aktoriai
: *Aktorius – vaidmuo*
* Gloria Guida – Andžela Mančineli
* Lino Banfi – profesorius Paskualis
* Carletto Sposito – profesorius Kačiopo
* Alvaro Vitali – Salvatorė
* Ninetto Davoli – Arturo 
* Donatella Damiani – Irma 

## Susiję filmai
* „Moksleivė“
* „Pirmūnė ir antramečiai“
* „Studentė, velnias ir švęstas vanduo“
Bernardo Brazdžionio literatūrinė premija

**Bernardo Brazdžionio literatūrinė premija** – Kauno miesto savivaldybės 2011 m. įsteigta Bernardo Brazdžionio literatūros premija (sumanytojas Petras Palilionis). Ji skiriama B. Brazdžionio lietuvybės, gimtosios kalbos, pilietiškumo tradicijas tęsiančiam Lietuvos autoriui už naują pastarųjų dvejų metų aukšto profesinio lygio grožinės literatūros ar literatūrologijos knygą. Kasmet skiriama viena 10 tūkst. litų (2900 eurų) dydžio premija.

Nuo 2018 m. premiją kas dvejus metus skiria Pasvalio rajono savivaldybė.

## Premijos laureatai

* 2011 m. – Petras Palilionis (už knygą „Tautos šauklio balsai“).
* 2012 m. – Aldona Ruseckaitė (už knygą „Šešėlis JMM: Maironio gyvenimo meniniai biografiniai etiudai“).
* 2013 m. – Vladas Braziūnas (už eilėraščių knygą „Fontes amoris“).
* 2014 m. – Algimantas Mikuta (už eilėraščių knygą „Keltininkas“).
* 2015 m. – Donaldas Kajokas (už eilėraščių knygą „Apie vandenis, medžius ir vėjus“).
* 2018 m. – Erika Drungytė (už eilėraščių knygą „Patria“).
* 2020 m. – Virginijus Gasiliūnas (už knygos „Mamerto Indriliūno raštai“ parengimą).
* 2024 m. – Aivaras Veiknys (už poezijos knygą „Mamuto medžioklė: eilėraščiai“).

## Šaltiniai

## Nuorodos
* Bernardo Brazdžionio literatūrinė premija
Lietuvių literatūros ir tautosakos instituto literatūros premija

**Lietuvių literatūros ir tautosakos instituto literatūros premija** (*LLTI premija*) – nuo 2003 m. teikiama kasmetė premija už praėjusiais metais išleistą šiuolaikinės lietuvių literatūros kūrinį. Įsteigė Lietuvių literatūros ir tautosakos institutas. Laureatą iš dvylikos kandidatų (kūrybiškiausių knygų dvyliktuko) slaptu balsavimu renka Instituto literatūrologų vertinimo komisija. Laureatas skelbiamas ir aptariamos kūrybiškiausios knygos per Vilniaus knygų mugę. Premija įteikiama Institute minint Kovo 11–ąją. Premiją sudaro diplomas, atminimo dovana ir piniginis prizas.

Šią premiją yra gavę:
* Darius Žiūra (2024)
* Danutė Kalinauskaitė (2023)
* Ramunė Brundzaitė (2022)
* Ieva Dumbrytė (2021)
* Undinė Radzevičiūtė (2020)
* Vidas Morkūnas (2019)
* Kornelijus Platelis (2018)
* Giedrė Kazlauskaitė (2016)
* Alfonsas Andriuškevičius (2015)
* Dalia Staponkutė (2014)
* Romualdas Granauskas (2013) 
* Gytis Norvilas (2012, 2017) 
* Donaldas Kajokas (2011)
* Valdas Papievis (2010)
* Marcelijus Martinaitis (2009) 
* Danutė Kalinauskaitė (2008) 
* Arnas Ališauskas (2007)
* Danielius Mušinskas (2006)
* Rolandas Rastauskas (2005)
* Marius Ivaškevičius (2004)
* Tomas S. Butkus (2003)
* Bitė Vilimaitė (2002)

## Nuorodos
* LLTI premija
Studentė, velnias ir švęstas vanduo

** Studentė, velnias ir švęstas vanduo** () – 1979 m. itališka erotinė komedija, paskutinė iš serijos  apie mokyklą, kurioje pagrindinį vaidmenį atliko aktorė Glorija Gvida. Skirtingai nuo ankstesnių filmų, šį sudaro 3 atskiri segmentai, kuriuose vaidina tie patys aktoriai.

## Siužetas

Luna – nekalta dvidešimtmetė, šokanti ir dainuojanti viename iš pogrindinių disko klubų. Jos muzikos prodiuseris įvairiais būdais mėgina įsitempti ją į lovą, tačiau mergina jį vis atstumia. Deja, netrukus Lunai baigiasi pinigai ir ji nebegali susimokėti už buto nuomą, todėl priversta nusileisti prodiuseriui, tačiau tuo metu jai į pagalbą iš Rojaus atsiunčiamas angelas sargas, kad apsaugotų nuo paklydimų...

## Pagrindiniai aktoriai
: *Aktorius – vaidmuo*
* Gloria Guida – Luna
* Lino Banfi – Lino
* Alvaro Vitali – Karmelo
* Pippo Santonastaso – velnias
* Maria Luisa Serena – Rozarija

## Susiję filmai
* „Moksleivė“
* „Pirmūnė ir antramečiai“
* „Kaip suvilioti mokytoją“
Paprika (filmas)

**Paprika** – italų režisieriaus Tinto Brass 1991 m. sukurtas erotinis filmas, kuriame pagrindinį vaidmenį atliko buvusi aktoriaus Klaus Kinski gyvenimo draugė Debora Caprioglio. 

## Pagrindiniai aktoriai
: *Aktorius – vaidmuo*
* Debora Caprioglio – Mima / Paprika
* Stephane Ferrara – Roko
* Martine Brochard – madam Koletė
* Stephane Bonnet – Franko
* Rossana Gavinel – Džina
* Nina Soldano – žurnalistė
* Deborah Cali – Nora

## Turinys

Mima, norėdama uždirbti pinigų būsimoms vestuvėms, dviem savaitėms įsidarbina viešnamyje. Gavusi Paprikos vardą, ji netrukus suprasti, kad būsimasis jaunikis ją ne tik apgaudinėja, bet ir išnaudoja. Palikta ji nusprendžia savo laikinąjį užsiėmimą paversti nuolatine profesija...
Dukterėčia (filmas)

**Dukterėčia** () – 1974 m. Italijoje sukurta komiška drama.

## Turinys

Filmo centre – pasiturintis inžinierius Luidžis, atvykstantis praleisti atostogų savo vasarnamyje su visa šeima: neišmanėliu sūnumi Antoniju, antrąja žmona, buvusia striptizo šokėja Zoraida, gašlia tarnaite Doris ir savo draugu Pjeru, kuris iš tiesų yra Zoraidos meilužis. Netrukus prie jų prisijungia Adelė – Zoraidos dukterėčia, ieškanti paguodos po motinos mirties – ir netrukus tampa visų šeimos vyrų geismo objektu... 

## Pagrindiniai aktoriai
: *Aktorius – vaidmuo*
* Francesca Muzio – Adelė, dukterėčia
* Daniele Vargas – inžinierius Luidžis
* Annie Carol Edel – Zoraida
* George Ardisson – Pjeras
* Ezio Marano – Romeo
* Roberto Proietti – Antonijus
* Orchidea de Santis – Doris
* Carla Mancini
Nešantis nelaimę (filmas)

**Nešantis nelaimę** () – 1972 m. sukurtas veiksmo filmas apie nusikaltėlių grupuočių karus Marselyje 4-ame praėjusio amžiaus dešimtmetyje.

## Pagrindiniai aktoriai
: *Aktorius – vaidmuo*
* Jean-Paul Belmondo – Roberto
* Claudia Cardinale – Džordžija
* Michel Constantin – Ksavjė
* Enrique Lucero – Meksikietis
* Alain Mottet – Fiselis
* Philippe Brizard – Fanfanas
* Gérard Depardieu – epizodinis vaidmuo

## Turinys

1934-ieji. Gangsteris Roberto atvyksta į Marselį, kad padėtų savo bičiuliui Ksavje, atsidūrusiam kalėjime ir laukiančiam teismo. Kadangi šio įkalinimu suinteresuoti visi vietiniai reketininkai, o sėkmingam procesui reikia pinigų, Roberto pradeda karą ir perima vietinių verslininkų „apsaugą“. Nepaisant visų pastangų, Ksavjė nuteisiamas kalėti ilgus metus, o po kurio laiko Roberto taip pat atsiduria už grotų. Kol bičiuliai planuoja pabėgimą, prasideda visus planus sugriaunantis karas. Vienintelis būdas ištrūkti iš kalėjimo anksčiau laiko – užsirašyti savanoriu į išminuotojų būrį, renkamą iš kalinių...